Kevät säveliä
Nurmi nousee nuorteana
 tuuli henkii tuorteana
 – laineet kevehinä soi. –
 Laulaa peippo pirteästi
 näre notkuu näppärästi
 – pikku linnut peipparoi –

 Nousee lehti puihin pellon
 kuuluu ääni karjan kellon
 – herää sirkka piilossaan –.
 Kohoo maille kukka sarjat
 leikkii hyöntehisten karjat
 – ahmii elo onnestaan –

 Ulapoilla venhot soutaa
 luonto kisailuhun joutaa
 – mielet mustat riemastuu –.
 Herää toiveet kaunokaiset
 haipuu pyyteet alhamaiset
 – riemun virret kohoutuu –.

 – Milloin saavut kesä meille
 tuomaan riemun sorretuille
 – oikeutta antamaan –.
 Milloin meille ajat uudet
 annat, tuotat riemukkuudet
 – saat leipähuolen unholaan –.

 Saavu kesä surun maille
 tule riemu kalvakkaille
 – talvi meidät jättää jo –.
 Tule laiva aamun koiton
 hetki köyhälistön voiton
 – hohda valon aurinko –.

Mikko U[otinen].

Lähde: Työmies 8.6.1904.

Mikko Uotinen
Runot
Työmies
1904